62021TJ0127_INF
Hotărârea Tribunalului (Camera a treia) din 4 februarie 2026 –Swissgrid/Comisia
(Cauza T‑127/21 RENV)
„Energie – Platforme europene pentru schimbul de produse standard de energie de echilibrare – Participarea Elveției – Articolul 1 alineatele (6) și (7) din Regulamentul (UE) 2017/2195 – Scrisoare a Comisiei prin care se refuză participarea operatorului de sistem de transport elvețian la platforme – Acțiune în anulare – Act atacabil – Menținerea interesului de a acționa – Calitate procesuală activă – Admisibilitate – Necompetența autorului actului”
1.
Acțiune în anulare – Persoane fizice sau juridice – Acte care le privesc direct și individual – Afectare directă – Criterii – Decizie a Comisiei adresată operatorilor de sisteme de transport de energie electrică din Uniune prin care se refuză participarea Confederației Elvețiene la platformele europene de echilibrare a sistemului de energie electrică – Decizie care produce în mod direct efecte asupra situației juridice a reclamantei – Inexistența unei puteri de apreciere a destinatarilor deciziei – Reclamantă afectată direct
[art. 263 al patrulea paragraf TFUE; Regulamentul 2017/2195 al Comisiei, art. 1 alin. (6) și (7)]
(a se vedea punctele 22-30)
2.
Acțiune în anulare – Persoane fizice sau juridice – Acte care le privesc direct și individual – Afectare individuală – Criterii – Decizie a Comisiei adresată operatorilor de sisteme de transport de energie electrică din Uniune prin care se refuză participarea Confederației Elvețiene la platformele europene de echilibrare a sistemului de energie electrică – Acțiune formulată de unicul operator elvețian de sistem de transport de energie electrică – Reclamantă afectată individual
[art. 263 al patrulea paragraf TFUE; Regulamentul 2017/2195 al Comisiei, art. 1 alin. (6) și (7)]
(a se vedea punctele 31-34)
3.
Acțiune în anulare – Interesul de a acționa – Noțiune – Acțiune care poate aduce un beneficiu reclamantului – Interes care trebuie să existe în continuare până la pronunțarea hotărârii judecătorești – Condiție îndeplinită
[art. 263 al patrulea paragraf TFUE; Regulamentul 2017/2195 al Comisiei, art. 1 alin. (6) și (7)]
(a se vedea punctele 36-39)
4.
Acțiune în anulare – Motive – Necompetența autorului actului atacat – Examinare din oficiu de către instanța Uniunii
(art. 263 TFUE)
(a se vedea punctul 42)
5.
Instituțiile Uniunii Europene – Exercitarea competențelor – Delegări – Condiții – Comisia Europeană – Adoptarea unei decizii de principiu de către autoritatea delegată – Excludere – Necompetența autorului deciziei respective – Anularea deciziei
(Regulamentul de procedură al Comisiei, art. 14)
(a se vedea punctele 46-49 și 53-56)
6.
Acțiune în anulare – Motive – Încălcarea unor norme fundamentale de procedură – Încălcarea de către o instituție a regulamentului său de procedură – Încălcarea principiului colegialității de către Comisie cu ocazia adoptării unei decizii de principiu – Motiv invocat de o persoană fizică sau juridică – Admisibilitate
(art. 250 și 263 TFUE)
(a se vedea punctele 50-52)
Dispozitivul
1)
Anulează decizia cuprinsă scrisoarea Comisiei Europene din 17 decembrie 2020 prin care aceasta a refuzat să autorizeze, în temeiul articolului 1 alineatul (7) din Regulamentul (UE) 2017/2195 al Comisiei din 23 noiembrie 2017 de stabilire a unei linii directoare privind echilibrarea sistemului de energie electrică, participarea Confederației Elvețiene la platformele europene pentru schimbul de produse standard de energie de echilibrare, în special la Platforma europeană pentru schimburi transfrontaliere de rezerve de înlocuire.
2)
Obligă Comisia la plata cheltuielilor de judecată aferente cauzelor T‑127/21, T‑127/21 RENV și C‑121/23 P.